b'\n_START_ARTICLE_\nStanley Cwiklinski\n_START_PARAGRAPH_\nStanley Francis "Stan" Cwiklinski (f\xc3\xb8dt 25. juli 1943 i New Orleans, Louisiana, USA) er en amerikansk tidligere roer og olympisk guldvinder._NEWLINE_Cwiklinski vandt, som del af den amerikanske otter, en guldmedalje ved OL 1964 i Tokyo. Br\xc3\xb8drene Joseph og Thomas Amlong, Boyce Budd, Emory Clark, Hugh Foley, Bill Knecht, William Stowe og styrmand R\xc3\xb3bert Zimonyi udgjorde resten af b\xc3\xa5dens bes\xc3\xa6tning. Amerikanerne vandt finalen overlegent foran Tyskland, der fik s\xc3\xb8lv, mens Tjekkoslovakiet tog bronzemedaljerne. Det var det eneste OL, Cwiklinski deltog i.'